CELEX: 32007R1452
Language: fi
Date: 2007-12-07 00:00:00
Title: Komission asetus (EY) N:o 1452/2007, annettu 7 päivänä joulukuuta 2007 , tiettyjen tavaroiden luokittelusta yhdistettyyn nimikkeistöön

11.12.2007   
            
            
               FI
            
            
               Euroopan unionin virallinen lehti
            
            
               L 325/66
            
         
      KOMISSION ASETUS (EY) N:o 1452/2007,
   annettu 7 päivänä joulukuuta 2007,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä joulukuuta 2007.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna komission asetuksella (EY) N:o 1352/2007 (EUVL L 303, 21.11.2007, s. 3).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kääntökehä, joka koostuu kahdesta samankeskisestä valuteräksisestä renkaasta, joista toinen on hammastettu.
                              Renkaat pystyvät pyörimään keskenään, kun niitä erottavat teräksiset laakerikuulat.
                              Hammastettu teräsrengas välittää pyörittämiseen tarvittavan momentin.
                              Tämä tuote on tarkoitettu asennettavaksi kaivinkoneeseen.
                           
                        
               
                  8483 90 89
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 2 huomautuksen a kohdan ja CN-koodien 8483, 8483 90 ja 8483 90 89 nimiketekstien mukaisesti.
                  Koska kääntökehä, sen tehtävä huomioon ottaen, kuuluu 84 ryhmän nimikkeeseen sisällytettyihin tavaroihin, sitä ei voida luokitella kaivinkoneen osana nimikkeeseen 8431.
                  Sitä ei voida pitää alanimikkeen 8483 40 vaihdelaatikkona tai muuna vaihteistona, koska se koostuu vain yhdestä hammastetusta renkaasta.
                  Hammastuksen välittämä pyörivä (kääntyvä) liike määrää kääntökehän tehtävän, minkä vuoksi tuote on luokiteltava alanimikkeeseen 8483 90 89 erikseen esitettävänä voimansiirtoelimenä.
               
            
                  
                              2.
                           
                           
                              Kolmipyöräinen ajoneuvo, jossa iskutilavuudeltaan 1 584 cm3:n kipinäsytytteinen iskumäntämoottori.
                              Ajoneuvossa ei ole koria, ja se on tarkoitettu kahden henkilön kuljettamiseen.
                              Siinä on ohjaustanko ja moottoripyörätyyppinen ohjausmekanismi.
                              Ajoneuvossa on myös vaihteisto, jossa on neljä eteenpäinajovaihdetta ja yksi peruutusvaihde sekä tasauspyörästö.
                           
                        
               
                  8703 23 19
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön ja CN-koodien 8703, 8703 23 ja 8703 23 19 nimiketekstien mukaisesti.
                  Vaikka ajoneuvoa ohjataan ohjaustangon avulla, ja se näyttää moottoripyörältä, sitä ei voida pitää nimikkeeseen 8711 kuuluvana moottoripyöränä, koska siinä on peruutusvaihde ja tasauspyörästö.
                  Tästä syystä tuote on luokiteltava nimikkeeseen 8703 kuuluvaksi rakenteeltaan yksinkertaiseksi moottoriajoneuvoksi, joka on tarkoitettu henkilöiden kuljettamiseen (katso nimikkeen 8703 HS-selitysten toinen kappale).